RATCH ลุย COD โครงการ”Black Start”เพื่อกู้คืนระบบไฟฟ้า Kemerton ขนาด 7MW ในออสเตรเลีย
RATCH ลุย COD โครงการ"Black Start"เพื่อกู้คืนระบบไฟฟ้า Kemerton ขนาด 7MW ในออสเตรเลีย
24 ต.ค. 2561

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยข้อมูลผ่านสื่อสารสนเทศของตลาดหลักทรัพย์ว่าการดำเนินโครงการติดตั้งชุดกำเนิดไฟฟ้าเครื่องยนต์ดีเซลเพื่อกู้คืนระบบไฟฟ้า (Black Start) ที่โรงไฟฟ้า Kemerton (ภายใต้การบริหารงานของ RATCH-Australia Kemerton Pty Ltd. บริษัทย่อยทางอ้อมของบริษัท ที่ บริษัท ราช-ออสเตรเลีย คอร์ปอเรชั่น จำกัด ถือหุ้นในสัดส่วน 100%) จำนวน 4 ชุด คิดเป็นกำลังการผลิตติดตั้งรวม 7 เมกะวัตต์ และคาดว่าจะเดินเครื่องผลิตเชิงพาณิชย์ (COD) ได้ภายในเดือน ธ.ค.61 นั้น
ขณะนี้โครงการดังกล่าวได้เริ่มให้บริการเชิงพาณิชย์ตามสัญญาเสริมการให้บริการกู้คืนระบบโรงไฟฟ้าแล้วตั้งแต่วันที่ 23 ต.ค.61 ส่งผลให้โรงไฟฟ้า Kemerton สามารถกู้คืนระบบไฟฟ้าในกรณีที่เกิดไฟฟ้าดับเป็นวงกว้างในพื้นที่ตอนใต้ของโครงข่ายระบบไฟฟ้าตะวันตกเฉียงใต้ของรัฐออสเตรเลียตะวันตก และการให้บริการดังกล่าวของบริษัท จัดว่าเป็นบริการที่มีความจำเป็นในการรักษาความมั่นคงอย่างต่อเนื่องของระบบไฟฟ้าในเขตพื้นที่ดังกล่าวของรัฐออสเตรเลียตะวันตก